
హైదరాబాద్: భారతీయ సినిమాను హాలీవుడ్ స్థాయికి తీసుకువెళ్లిన బాహుబలి 2 సినిమాను ఎంత మొత్తానికి బీమా చేశారో తెలుసా? అక్షరాల 200 కోట్ల రూపాయలు. ప్రైవేటు బీమా కంపెనీ ఫ్యూచర్ జెనరలి.. ఫిల్మ్ ప్యాకేజీ ఇన్సూరెన్స్ ప్రొడక్ట్ ‘ఫ్యూచర్ సినీ సురక్షా’ కింద ఈ పాలసీని జారీ చేసింది. ఈ పాలసీ ద్వారా సినిమా ప్రీ ప్రొడక్షన్ నుంచి పోస్ట్ ప్రొడక్షన్ వరకు సంభవించే ఎలాంటి రిస్క్లకైనా బీమా రక్షణ లభిస్తుంది. నటులు మృతి చెందినా లేదా అనారోగ్యానికి గురైనా, ప్రకృతి విపత్తులు సంభవించినా లేదా ప్రమాదాల కారణంగా సినిమా షెడ్యూల్లో జాప్యం జరిగినా, సినిమా షూటింగ్ జరుగుతున్నప్పుడు ఎక్వి్పమెంట్కు నష్టం వాటిల్లినా బీమా పరిహారాన్ని పొందడానికి అవకాశం ఉంటుంది. వీటితోపాటు మరికొన్ని రకాల నష్టాలకు ఈ బీమా పాలసీ ద్వారా రక్షణను పొందే అవకాశం ఉందని ఫ్యూచర్ జెనరలి మేనేజింగ్ డైరెక్టర్, చీఫ్ ఎగ్జిక్యూటివ్ కెజి కృష్ణమూర్తి రావు తెలిపారు. సినిమా పరిశ్రమ బీమా కవరేజీకి అత్యధిక ప్రాధాన్యం ఇస్తోందని, 2017 ఆర్థిక సంవత్సరంలో 160 ఫిల్మ్ ఇన్సూరెన్స్ పాలసీలను తాము జారీ చేశామన్నారు. వీటిలో అధికంగా బాలీవుడ్ సినిమాలే ఉన్నాయని చెప్పారు. ఇప్పుడు తాము దక్షిణాది సినిమా పరిశ్రమపై దృష్టిసారించామని తెలిపారు. ఇప్పటి వరకు తాము 372 సినిమాలకు బీమా రక్షణ కల్పించినట్టు చెప్పారు. ఎస్ఎస్ రాజమౌళి దర్శకత్వంలో తెరకెక్కిన బాహుబలి 2 వసూళ్ల పరంగా రికార్డులు సృష్టిస్తున్న విషయం తెలిసిందే. మొదటి నాలుగు రోజుల్లోనే ఈ సినిమా 150 కోట్ల రూపాయల వసూళ్లు జరిపినట్టు అంచనా వేస్తున్నారు. రానున్న కాలంలో ఈ సినిమా వసూళ్ల పరంగా మరిన్ని రికార్డులు సృష్టించే అవకాశం ఉందని పరిశ్రమవర్గాలు భావిస్తున్నాయి.

hyderabad: bhaarateeya sinimaanu halivud sthaayiki teesukuvellina bahubali 2 sinimaanu entha mottaaniki beema chesharo telusa? aksharaala 200 kotla roopaayalu. praivetu beema company future jenarali.. fillm packagy insurens product ‘future cinee suraksha’ kinda ee paalaseeni jaarii chesindi. ee polasy dwara sinima pree production nunchi post production varaku sambhavinche elanti risclakaina beema rakshana labhistundi. natulu mruti chendina leda anaarogyaaniki guraina, prakruti vipattulu sambhavinchinaa leda pramaadaala kaaranamgaa sinima shedullo jaapyam jarigina, sinima shooting jarugutunnappudu ekvipamentku nashtam vatillina beema parihaaraanni pondadaaniki avakaasam untundi. veetithopaatu marikonni rakala nashtaalaku ee beema polasy dwara rakshananu ponde avakaasam undani future jenarali managing director, cheef egjicutive keji krishnamoorthy raavu telipaaru. sinima parisrama beema kavarejeeki atyadhika praadhaanyam istondani, 2017 aardhika samvatsaramlo 160 fillm insurens paalaseelanu taamu jaarii chesamannaru. veetilo adhikamgaa balivud cinemale unnaayani cheppaaru. ippudu taamu dakshinaadi sinima parisramapai drushtisaarinchaamani telipaaru. ippati varaku taamu 372 sinimaalaku beema rakshana kalpinchinattu cheppaaru. ss rajamouli darsakatvamlo terakekkina bahubali 2 vasoolla paramgaa rikaardulu srushtistunna vishayam telisinde. modati naalugu rojullone ee sinima 150 kotla roopaayala vasoollu jaripinattu anchana vestunnaru. raanunna kaalamlo ee sinima vasoolla paramgaa marinni rikaardulu srushtinche avakaasam undani parisramavargaalu bhaavistunnaayi.